text: Над 1000 км жп релси са засегнати в Германия от бурята | Dnes.bg Новини
  Над 1000 км жп релси са засегнати в Германия от бурята
  Движението между Берлин и Хановер е възобновено
  8 окт 2017 10:58, Анисия Иванова
  Германския жп оператор Дойче бан (Deutsche Bahn) съобщи днес, че над 1000 км жп релси са засегнати от бурята, която премина над северната част на Германия по-рано тази седмица, и разчистването може да отнеме дни, предаде ДПА.
  Щети има по над 500 отделни зони от железопътната мрежа. Трафикът в Северна Германия бе парализиран в четвъртък заради силните ветрове на бурята Ксавие, които повалиха дървета и кабели. Движението в посока изток-запад между Берлин и Хановер бе възобновено едва вчера.
  Бурята с ветрове до 180 км/ч засегна северните райони на Германия и Полша. В Германия загинаха най-малко седем души, а в Полша - двама. (БТА)
  Още по темата: Германиябуряжп линииЩети
  Когато една новина се поднесе глупаво на читателите, предизвиква още по-глупави коментари. Около 1000 км релси трябва да бъдат разчистени от паднали дървета, жици и навеяна шума в Германия. Никой няма да сменя релси, а ще разчиства. Това изисква време и средства. Хората действат през уикенда денонощно и от понеделник трафикът ще бъде напълно възстановен Представям си какво ще настъпи в България, ако подобно бедствие връхлети родината ни.